ועדת החינוך, התרבות והספורט, כנסת 16, פרוטוקול מספר 459, 2005-06-21 10:10

מוחמד ברכה: ד"ר יאסר מנסור, ראש ועד ההורים בחיפה.

יאסר מנסור: קודם כל, אני מבקש להודות לכל היוזמים של הדיון והיטיב חבר-הכנסת שריד לתאר את המציאות.

יאסר מנסור: המציאות היא קשה מאוד ומערכת החינוך הגיעה לממש מצב של קריסה.

יאסר מנסור: וזה מתבטא בכל מיני רבדים.

יאסר מנסור: מספיק לדעת שהנשירה מכיתה ז' עד כיתה י', 50 אחוזים.

יאסר מנסור: מ-220 תלמידים שמתחילים בכיתה ז', מגיעים לתיכון רק 100 תלמידים מסיימים.

יאסר מנסור: אנחנו רואים את ההישגים הנמוכים מכל הבחינות שקיימות.

יאסר מנסור: אני מפצל את הבעיה לשני חלקים.

יאסר מנסור: החלק המיידי שאמור לפתור בעיה אקוטית מאוד שזה בעיית חטיבת הביניים.

יאסר מנסור: רק כדי להסביר, כי אני מניח שפה לא מובן כראוי הנושא של החיטוב בחיפה שנעשה לפני שלושה שנים וסובל מאז מבעיה מאוד קשה.

יאסר מנסור: התלמידים בבתי-ספר יסודיים מתפזרים מכל חלקי חיפה, כאשר ישנה חטיבת-ביניים אחת שהיא במרחק של 10 ק"מ והילדים צריכים לקחת כמה אוטובוסים כדי להגיע לחטיבת-ביניים, בגיל 12 שזה גיל מאוד קריטי ומאוד מאוד רגיש.

יאסר מנסור: ואנחנו יודעים שהתלמידים האלה נחשפים לסיכונים ביטחוניים ובטיחותיים.

יאסר מנסור: לכן העיגון של התלמידים האלה בסעיף 12(ב), מקום אחד יוצר מתיחות ויוצר בעיית הסתגלות קשה, מתחים מאוד גבוהים.

יהודית גידלי: מה גודל חטיבת הביניים האחת הזו?

יאסר מנסור: היום זה 350 תלמידים.

יהודית גידלי: אז לא הולך לפצל אותם לשני בתי-ספר?

יאסר מנסור: לא, אנחנו פיצלנו את כיתות ז' ו-ט' בהתאם להסכם שהיה בשנה שעברה.

יאסר מנסור: אז תוסיפי עוד 220 תלמידים, אז אנחנו מגיעים לכמעט 500 תלמידים.

יאסר מנסור: אז לכן אנחנו חושבים שהמיון בתלמידים האלה, בגיל הקריטי הזה, בגיל 12, במקום מגוריהם, תיצור בעיה מאוד רצינית וזה פגע בהישגים שלהם לאורך הזמן.

יאסר מנסור: מספיק לדעת שרמת האלימות בתוך בית-הספר פי שלוש מהממוצע הארצי וההישגים הם הרבה הרבה מתחת לממוצע, אולי הכי נמוך בארץ.

יאסר מנסור: לכן אנחנו חשבנו לפתור את הבעיה הזו על-ידי יצירת רצף חינוכי בתוך השכונות ושילוב כיתות ז' ו-ח' בתוך בתי-הספר.

יאסר מנסור: זה בלי קשר לבדיקה יסודית של המערכת.

יאסר מנסור: אנחנו מגלים סממני בדיקה שאנחנו ערכנו ישנן בעיות לימודיות בכל תחום ותחום החל מגני-ילדים ויסודי, בתיכון וכל המניפולציות שנעשים בהכללה, משפר את ההישגים מבחינת בגרויות, מבחינת מיצב.

יאסר מנסור: אנחנו חושבים שזה לא טיפול נכון בבעיה, זה לא טיפול שורש.

יאסר מנסור: אני רוצה להתייחס רק לאלפי השעות שמשרד החינוך מקציב.

יאסר מנסור: אני חייב להגיד לכם בגלל הסיטואציה, בגלל המצב של מערכת פרטית וממלכתית, הפרטית שהיא סלקטיבית והממלכתית שהיא לא סלקטיבית, מצטברים מאה אחוז מהבעיות והילדים עם צרכים מיוחדים ב-30 אחוז שבמערכת הציבורית.

יאסר מנסור: לכן יצרת חוסר איזון מאוד קשה.

יאסר מנסור: ואלפי שעות שהאדון דיבר עליהם, הם מספיקים בקושי לבית-ספר אחד, כי מדובר בשעות פיקטיביות ובמיוחד שעיריית חיפה השקיעה פי שניים וכנראה שצריך שצריך פי 10 מאלה.

יאסר מנסור: לכן אנחנו שומעים את המושג הזה של אלפי שעות כמשאבים וגם נראה זה לא תואם את הצרכים.

עזמי בשארה: יאסר, קודם כל דילגת על מסוים שדיברת שלא כל-כך הבנתי, האם אתה מתכוון לבתי-ספר יהודיים?

יאסר מנסור: לא, אני מדבר על דחיית המעבר של התלמידים לעוד שנתיים בגלל סיבות שונות, בגלל הצורך להשאיר אותם את תהליך ההתבגרות שלהם בשכונות שלהם.

יאסר מנסור: וזה טיעון מאוד מאוד חשוב ואני חייב לציין שהנושא הזה נבדק בכמה וכמה ועדות, לרבות ועדות שהוקמו בשותפות משרד החינוך.

יאסר מנסור: וכולם הגיעו למסקנה אחת שהדבר הזה חייב להיות הצעד הראשון לקראת שיקום.

יאסר מנסור: ואנחנו מסכימים במאה אחוז שזה לא יפתור את הבעיה.

יאסר מנסור: אבל זה מהווה צעד ראשון כדי לפתור את הבעיה הספציפית הזאת.

מוחמד ברכה: תודה רבה.

מוחמד ברכה: רבותיי, יש לנו מעט מאוד דקות ואנחנו נצטרך גם לסכם ויש גם דיון אחר בכנסת.

זהבה שפר: אני מצטרפת לכל הדוברים שלפני שציינו שחייבים לעשות שינוי במערכת החינוך הערבית.

זהבה שפר: אין ספק שההישגים של מערכת החינוך הערבית, אני יכולה להעיד על חיפה, לא יודעת לומר את זה במקומות אחרים, אני מניחה שהמצב הוא לא שונה הם הישגים נמוכים וחייבים לעשות שינויים.

זהבה שפר: אבל לא השינויים המבניים הם אלה שיביאו לנו את הגאולה.

זהבה שפר: היום מדברים במצגת שראיתי בעיריית חיפה על 40 אחוזים מתלמידי המגזר הערבי בחיפה שאינם יודעים קורא וכתוב.

זהבה שפר: והמצב הזה לא נוצר בחטיבת הביניים שעליה מדברים על חיסולה.

זהבה שפר: המצב הזה נוצר בבתי-הספר היסודיים ששם הם לומדים לקרוא.

זהבה שפר: הוא נוצר בשלבים, נקרא לזה אחרת, הוא נוצר בשלבים מוקדמים יותר והמשמעות של זה היא שבאמת צריך להשקיע משאבים מעל ומעבר לממוצע ולשוטף כדי להגיע להישגים.

זהבה שפר: אלה הנתונים מעיריית חיפה, 40 אחוזים.

זהבה שפר: לכן אני אומרת יש כיעור במערכת הציבורית בבתי-הספר היסודיים ובגני-הילדים, בואו מן השורש, תטפלו בבעיה.

זהבה שפר: עכשיו אם אנחנו אומרים שבבתי-הספר היסודיים אלה הם תוצאות, הוספת ז'-ח' לבתי-הספר היסודי, מה שהיא תעשה, היא תנציח את הביעה כי אותם דברים ואותן שיטות שבהם עובדים בבתי-הספר היסודיים, כל מה שנעשה ימשוך את זה עוד שנתיים.

זהבה שפר: אז לכן הפתרון של לקחת ולצרף את ז' ו-ח' לבתי-הספר היסודיים, אני רואה בה הנצחת המצב הקיים ולא שיפורו.

זהבה שפר: עשו ניסוי השנה בכיתות ז', לקחו ופיזית העבירו אותם למתקן של החטיבה העליונה.

זהבה שפר: המורים של חטיבת הביניים עבדו עם התלמידים האלה עם משאבים נוספים, בשיטות אולי אחרות גם.

זהבה שפר: ויש תוצאות טובות יותר.

זהבה שפר: זאת אומרת, שאותם מורים של חטיבת הביניים שעבדו לפני כן במתקן אחר, במסגרת אחרת, עם השקעות היום יותר גדולות, נותנים תוצאות.

זהבה שפר: זאת אומרת, שאותם מורים עושים את העבודה עם משאבים נוספים ובעזרת עזרים מתאימים, הם משיגים את התוצאות.

זהבה שפר: תנו להם את העבודה כמו שצריך.

זהבה שפר: לגבי המערכת הפרטית, חבר-הכנסת שריד אמר שהוא חושש מקריסת המערכת הממלכתית.

זהבה שפר: ואני רוצה פה לומר שהעובדה שישנו את מערכת החינוך בחיפה ל-א' –ח' – ט'- יב' תגרום לקריסת המערכת הממלכתית לחלוטין.

זהבה שפר: כי נכון להיום בכיתות ט' במערכת הפרטית התלמידים לומדים חינם.

זהבה שפר: זאת אומרת, שמה שהם יעשו הם ילמדו א'-ח' במערכת הממלכתית ולקראת ט' הטובים שייקלטו במערכת הפרטית, שהיא סלקטיבית, הם אלה שיעברו לפרטי ואנחנו נשב עם מאה אחוז תלמידים עם בעיות במערכת הממלכתית שזה ודאי לא מה שאנחנו רוצים.

זהבה שפר: חשוב לי לומר.

זהבה שפר: ארגון המורים מתנגד לשינוי הזה, אין הסכמה של הארגונים בעניין הזה.

זהבה שפר: הוא לא מסכים לשינוי והמנכ"לית אמרה שכל שינוי ייעשה.

מוחמד ברכה: השינוי יתבצע ללא הסכמה המנכ"לית.

יוסי שריד: אני מקבל על עצמי להידבר עם ארגוני המורים שזו משימה לא קלה.

חרדאן זכריה: שלום לכולכם.

חרדאן זכריה: אני רוצה להתייחס לדברי ידידי, ד"ר יאסר וגם לאחרים, ד"ר יאסר הסתכל רק על החצי הכוס הריקה ולא המלאה.

חרדאן זכריה: ואני כאן רוצה קצת לדבר גם על החצי הכוס המלאה.

חרדאן זכריה: מערכת החינוך אצלנו במשרד החינוך תומך במערכת החינוך הציבורית.

חרדאן זכריה: נתנו משאבים להדרכה, שעות מסל מנהל המחוז שלו.

חרדאן זכריה: נפתח בית-ספר לבעיות התנהגות שד"ר יאסר ושתי"ל יזמו את זה.

חרדאן זכריה: ומשרד החינוך נענה אליו לטפל בבעיות של תלמידים שיש להם בעיות אלימות.

חרדאן זכריה: לגבי הנשירה, זה 50 אחוז זה לא מדויק.

חרדאן זכריה: העירייה יחד אתנו, יש לנו קב"ס ואגף שח"ר ואנחנו מטפלים בכל בעיה של תלמיד שנושר.

חרדאן זכריה: יש תלמידים שעברו מכיתה ט', הלכו לבתי-ספר מקצועיים יהודיים, כמו מזור ואחרים, והם המשיכו חלקם לבגרות, גם עם שלוש יחידות בשזר.

חרדאן זכריה: ולכן ה-50 אחוז זה לא מדויק.

חרדאן זכריה: עכשיו לגבי המשאבים שלנו, אנחנו מכירים בקושי שיש בעיות במערכת החינוך הציבורית.

חרדאן זכריה: אבל אנחנו כמשרד עם כל המשאבים, השתלמות, ימי הדרכה וחומש, נפעל גם בשיתוף עם עיריית חיפה להעלות את ההישגים.

יוסי שריד: כמה תלמידים ערבים יש היום בבתי-הספר היהודיים?

שהירה שלבי: מעט מאוד.

שהירה שלבי: על גבול ה-20-30.

שהירה שלבי: אני רוצה להגיד שאני בתחושה שלי לפעמים אנחנו סוטים מהדיון העיקרי.

שהירה שלבי: יש פה תהליך של שיקום המערכת ושיתוף פעולה בין עיריית חיפה לבין ההורים שהתחיל גם ממשרד החינוך.

שהירה שלבי: משרד החינוך התחייב לחלק מהרפורמה.

שהירה שלבי: התחייב לבצע בה את הרפורמה וגם להשתתף בה כספית וגם לקיים את ההחלטה של הרפורמה.

שהירה שלבי: ברגע שהתחלנו ליישם משרד החינוך יצא מהיישום.

שהירה שלבי: והתחיל גם לשים רגל וכאן המשבר.

שהירה שלבי: לי חשוב לציין את זה שבעצם הסיפור במערכת התחיל לפני שנתיים בשיתוף פעולה מלא גם עיריית חיפה וגם חלקית ממשרד החינוך שהיו בהתחלה שותפים מלאים.

שהירה שלבי: עד שהגענו לשלבים מתקדמים, ואנחנו רוצים להמשיך את הרפורמה.

שהירה שלבי: אני מסכימה אתך שצריך לטפל בילדים מהיסודי ויש לנו תכנית בשיתוף פעולה עם עיריית חיפה שנקראת "צמצום פערים" שאנחנו עובדים על השיקום המערכת היסודית.

שהירה שלבי: הבקשה המאוד מוצדקת היום שאנחנו דנים בה, היום, היום, היא הרפורמה בתחום חטיבת הביניים שילדים שגרים בשכונת חליפה למשל שזה בדרום העיר, להגיע לרחוב עבאס, לקחת שני אוטובוסים בשביל להגיע.

זהבה שפר: כשהם רצו להגיע חיפה, הם נסעו בשני אוטובוסים כי זה היה חשוב להם.

שלבי שהירה: אם יש 20 תלמידים, 10 תלמידים שבוחרים אישית להגיע לנצרת או לכיתה ה' ברחוב הגפן, זה אישי.

שלבי שהירה: אבל כשמערכת שלמה דורשת מילד בן 11.5 לקחת אוטובוס, בלי הסעה, להגיע לבית-ספר במרכז העיר, יש פה פגיעה.

שלבי שהירה: הערה אחרונה.

שלבי שהירה: לגבי השיפור וההישגים של תלמידי ז' ובגלל ההשקעה ובגלל המאמץ האדיר ששמו בתוך התיכון ולא בחטיבת הביניים.

אמאל ג'בארין: רק להבהיר את העניין של הנשירה.

אמאל ג'בארין: השנה יב' מר חראדן היה במסיבת סיום, סיימו את יב' 106 ילדים.

אמאל ג'בארין: כשבכיתה ז' נכנסו לבית-הספר, לחטיבה העליונה, 220 ילדים.

אמאל ג'בארין: ההפרש הוא 114 ילדים, איפה הילדים האלה?

אמאל ג'בארין: לא חשוב לי אם הם הלכו לבית-הספר פרטי או לא, הם לא נשארו אצלי, אז זה כשלון שלי.

אמאל ג'בארין: אני חושב שהם צריכים להסיק מסקנות.

מוחמד ברכה: אני רוצה לסכם את הישיבה.

מוחמד ברכה: הוועדה קודם רשמה לפניה את הודעתו של ראש עיריית חיפה בכל מה שנוגע לשיחה שהיתה לו עם מר וסרמן ומשרד החינוך.

מוחמד ברכה: אנחנו גם רושמים לפנינו את המכתב שנמצא פה שמופנה לראש העיר על-ידי רונית תירוש, המנהלת הכללית של משרד החינוך שבו היא אומרת: "בהמשך למכתבי אליך בנדון …" "וכן בהמשך לשיחתנו שהתקיימה, הריני להודיעך כי אני נותנת לך בזאת את אישורי להערכתכם להתאמת המבנה הארגוני של בתי-הספר הרשמיים במגזר הערבי בחיפה החל בשנת הלימודים הבאה".

מוחמד ברכה: המכתב מ-20.6.2005.

מוחמד ברכה: אני מאוד מקווה ואנחנו מבקשים בשם ועדת החינוך שלצד הודעתו של מר וסרמן, שבנוסף שארגון המורים לא יערים קשיים ואנחנו נמצא את הדרך להידברות וגם לביצוע הדבר המתבקש בכל מה שנוגע לחטיבות הביניים.

מוחמד ברכה: אני רוצה לקרוא הצעת סיכום לחברי-הכנסת, הם אמורים לאשר אותה.

מוחמד ברכה: ועדת החינוך של הכנסת שותפה לקביעה שמערכת החינוך הערבית הממלכתית בחיפה סובלת מבעיות ייחודיות שמדרדרות את המצב.

מוחמד ברכה: הוועדה סבורה שמשרד החינוך חייב להחיל על מערכת החינוך הערבית ממלכתית מדיניות שיטתית ונמרצת של העדפה מתקנת.

מוחמד ברכה: העדפה מתקנת משמעותה יותר שעות לימוד שבועיות בפועל שאינן … בשל קיצוצים הכלליים במערכת החינוך.

מוחמד ברכה: ועדת החינוך תקיים בזמן הקרוב סיור במערכת החינוך הערבית בחיפה כדי לעמוד מקרוב על בעיותיה ולפעול לטיפול מעשי בבעיות שלה.

מוחמד ברכה: יש התנגדות מחברי הכנסת?

מוחמד ברכה: לא.

מוחמד ברכה: תודה רבה לכם, הישיבה נעולה.